CELEX: 62018CA0249
Language: fi
Date: 2019-07-10 00:00:00
Title: asia C-249/18: Unionin tuomioistuimen tuomio (kahdeksas jaosto) 10.7.2019 (ennakkoratkaisupyyntö, jonka on esittänyt Hoge Raad der Nederlanden — Alankomaat) — Staatssecretaris van Financiën v. CEVA Freight Holland BV (Ennakkoratkaisupyyntö — Tullikoodeksi — Tulli-ilmoitus — Yhdistetyn nimikkeistön alanimikkeen virheellinen ilmoittaminen — Maksuunpanopäätös — Tullikoodeksin 78 artikla — Ilmoituksen oikaiseminen — Kauppa-arvon muuttaminen — Tullikoodeksin 221 artikla — Tullivelan kantamista koskevan oikeuden vanhentumisaika — Vanhentumisajan katkaiseminen)

9.9.2019   
            
            
               FI
            
            
               Euroopan unionin virallinen lehti
            
            
               C 305/19
            
         
      Unionin tuomioistuimen tuomio (kahdeksas jaosto) 10.7.2019 (ennakkoratkaisupyyntö, jonka on esittänyt Hoge Raad der Nederlanden — Alankomaat) — Staatssecretaris van Financiën v. CEVA Freight Holland BV
      (asia C-249/18) (1)
      
      (Ennakkoratkaisupyyntö - Tullikoodeksi - Tulli-ilmoitus - Yhdistetyn nimikkeistön alanimikkeen virheellinen ilmoittaminen - Maksuunpanopäätös - Tullikoodeksin 78 artikla - Ilmoituksen oikaiseminen - Kauppa-arvon muuttaminen - Tullikoodeksin 221 artikla - Tullivelan kantamista koskevan oikeuden vanhentumisaika - Vanhentumisajan katkaiseminen)
      (2019/C 305/23)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Hoge Raad der Nederlanden
      
         Pääasian asianosaiset
      
      
         Valittaja: Staatssecretaris van Financiën
      
         Vastapuoli: CEVA Freight Holland BV
      
         Tuomiolauselma
      
      
                  1)
               
               
                  Yhteisön tullikoodeksista 12.10.1992 annetun neuvoston asetuksen (ETY) N:o 2913/92, sellaisena kuin se on muutettuna 16.11.2000 annetulla Euroopan parlamentin ja neuvoston asetuksella (EY) N:o 2700/2000, 78 artiklaa on tulkittava siten, että kun ilmoittajalla on mahdollisuus valita Euroopan unionin alueelle vietäväksi myytyjen tavaroiden hinta, jota voidaan käyttää niiden tullausarvon määrittämisen arviointiperustana, ja kun jälkitarkastuksessa todetaan, että ilmoittajan laatima tulli-ilmoitus sisältää asianomaisten tavaroiden tulliluokittelua koskevan virheen, joka johtaa korkeamman tullin soveltamiseen, ilmoittaja voi kyseisen 78 artiklan perusteella pyytää tämän ilmoituksen oikaisua saadakseen alun perin ilmoitetun hinnan korvatuksi alhaisemmalla kauppahinnalla, jotta tämä saisi alennettua tullivelkansa määrää.
               
            
                  2)
               
               
                  Asetuksen N:o 2913/92, sellaisena kuin se on muutettuna asetuksella N:o 2700/2000, 221 artiklan 1 ja 3 kohtaa on tulkittava siten, että jäsenvaltioiden tehtävänä on tehokkuus- ja vastaavuusperiaatteita noudattaen määrittää ajankohta, jolloin tullin määrän tiedoksiannon velalliselle on tapahduttava sen kolmen vuoden vanhentumisajan katkaisemiseksi, jonka päättyessä tullivelka lakkaa.
               
            
         (1)  EUVL C 276, 6.8.2018.